Deg ṣṣenf-agi amsawal ur yezmir ara ad iẓer d acu i ttḥussun neɣ d acu i ttxemmimen yiwudam, ur yeẓri ara aṭas n yisallen ɣef yiwudam, iḥekku-d kan si beṛṛa. Mi nexdem taɣuri i tullisin-a nufa ṣṣenf-agi ur yelli ara s waṭas. Ad nebder amedya seg tullist laman leɣḍer :«Deg tmurt n leqbayel, d lεib ad yeffeɣ wawal ama ɣef temṭṭut ama ɣef wergaz tḥemmel yiwen neɣ iḥemmel yiwet ! Ttsedḥin medden s tayri! Macci am tura anda teqel tayri d llsas n zzewaj …» sb 27-28.